PRAPAT ผนึก “ออซติ” ผุดโชว์รูม “สมาร์ท คิทเช่น เอ็กซพีเรียนซ์” วางเป้ายอดขายปีแรก 14 ลบ.
PRAPAT ผนึก “ออซติ” แบรนด์อุปกรณ์ครัวดังจากประเทศยุโรป ผุดโชว์รูม “สมาร์ท คิทเช่น เอ็กซพีเรียนซ์” เจาะกลุ่มร้านอาหาร-โรงแรม วางเป้ายอดขายปีแรก 14 ลบ.
PRAPAT ผนึก “ออซติ” แบรนด์อุปกรณ์ครัวดังจากประเทศยุโรป ผุดโชว์รูม “สมาร์ท คิทเช่น เอ็กซพีเรียนซ์” เจาะกลุ่มร้านอาหาร-โรงแรม วางเป้ายอดขายปีแรก 14 ลบ.
29 ม.ค. 2564

นายสืบพงศ์ เกตุนุติ รองประธานกรรมการบริษัทและผู้ก่อตั้ง บริษัท พีรพัฒน์ เทคโนโลยี จำกัด (มหาชน) หรือ PRAPAT เปิดเผยว่า บริษัทฯได้จับมือกับ ออซติ (Ozti) แบรนด์อุปกรณ์เครื่องครัวดังและใหญ่เป็นอันดับ 5 ในประเทศยุโรป ที่มีจัดจำหน่ายมากว่า 130 ประเทศทั่วโลก เปิดโชว์รูม “สมาร์ท คิทเช่น เอ็กซพีเรียนซ์” (Smart Kitchen Experience) ครั้งแรกในประเทศไทย และในกลุ่มประเทศ CLMV หลังจากพบว่าตลาดร้านอาหารในไทยตลอดหลายปีที่ผ่านมายังมีอัตราการเติบโตอย่างต่อเนื่อง โดยปีนี้คาดว่าจะมีมูลค่าตลาดอยู่ที่ประมาณ 4.10-4.15 แสนล้านบาท (ข้อมูลจากศูนย์วิจัยกสิกรไทย)
โดยมีพื้นที่รวม 9 ไร่ ภายใต้งบลงทุนเกือบ 9 ล้านบาท ประกอบไปด้วย 2 โซนหลัก คือ โซนคลังสินค้าพื้นที่ประมาณ 2ไร่ และโซนโชว์รูม พื้นที่ 7 ไร่ สินค้าที่อยู่ในโชว์รูม ประกอบไปด้วย เครื่องครัวสำหรับครัวอุตสาหกรรม, อุปกรณ์สำหรับร้านอาหาร อาทิ ช้อนส้อมสแตนเลส, จานเมลามีน-เซรามิก, แก้วน้ำ, ผลิตภัณฑ์ทำความสะอาดครัว พื้นผิวเฉพาะทาง, ผลิตภัณฑ์พลาสติกเก็บรักษาวัตถุดิบ,ถังขยะฯลฯ
“เหตุผลที่บริษัทฯและ ออซติ (Ozti) จับมือกันเปิดโชว์รูมในไทย เนื่องจากพีรพัฒน์ ต้องการขยายฐานลูกค้าเครื่องครัวอุตสาหกรรม คุณภาพระดับยุโรป ราคาย่อมเยาว์ในไทย ประกอบกับระยะเวลามากกว่า 10ปีบริษัทฯและออซติ (Ozti)เป็นพันธมิตรที่ดีต่อกันเสมอมา จึงทำให้บริษัทฯขึ้นเป็นตัวแทนการจัดจำหน่ายอย่างเป็นทางการรายเดียวและรายแรกในไทย รวมถึง CLMV” นายสืบพงศ์ กล่าว
ด้านนายวีระพงค์ ลือสกุล ประธานเจ้าหน้าที่บริหาร  PRAPAT กล่าวว่า  กลุ่มลูกค้าหลักของ สมาร์ท คิทเช่น เอ็กซพีเรียนซ์ จะเป็นกลุ่มผู้ประกอบการร้านอาหาร, โรงแรม และหน่วยงานที่ต้องใช้เครื่องครัวอุตสาหกรรม ซึ่งแผนในการสร้างการรับรู้ตัวโชว์รูมและสินค้าในโชว์รูมยังผู้ประกอบการและลูกค้ากลุ่มเป้าหมาย
นอกจากตัวโชว์รูมแล้วยังจะมีช่องทางออนไลน์อย่าง เฟซบุ๊ก, ไลน์ และเว็ปต์ไซต์ รวมถึงมีการออกบูธตามงานต่างๆ นอกจากนี้ยังมีพื้นที่สำหรับการจัดกิจกรรมอีเว้นท์ต่างๆเน้น กิจกรรมที่เกี่ยวกับอาหาร เป็นต้น พร้อมวางเป้าหมายยอดขายในโชว์รูม สมาร์ท คิทเช่น  เอ็กซพีเรียนซ์ ในปีนี้อยู่ที่ 14 ล้านบาท
สำหรับแบรนด์ ออซติ (Ozti) ปัจจุบันมีการจัดจำหน่ายแล้วกว่า 130 ประเทศทั่วโลก เป็นแบรนด์    ที่ใหญ่ติดอันดับ 5 ในยุโรป และติดอัน 10 ของโลกในแง่ของปริมาณการผลิต มีออฟฟิศสำนักงาน  5 แห่งในตุรกี, 80 ตัวแทนจำหน่ายทั่วโลก และทีมบริการหลังการขาย 113 แห่งทั่วโลก